## **ÁLTALÁNOS SZERZŐDÉSI FELTÉTELEK ONLINE MEGRENDELÉSHEZ VÁLLALATI PARTNEREKNEK**

A jelen Általános Szerződési Feltételek (továbbiakban ÁSZF) a Megatherm Kft.

* Vállalkozás neve: **Megatherm Kereskedelmi és Szolgáltató Korlátolt Felelősségű Társaság**
* Székhely: **2030 Érd, Bajcsy-Zsilinszky u. 135.**
* Cégjegyzékszám: **13-09-071461**
* Adószám: **12098934-2-13**
* Bejegyző cégbíróság neve: **Budapest Környéki Törvényszék Cégbírósága**

Elérhetőségek:

* E-mail: **ertekesites@megatherm.hu**
* Telefon: **+36 (23) 372-007**

mint Eladó és a Megatherm Kft. Nagykereskedelmi Webáruházában (továbbiakban: webáruház) regisztrált, fogyasztónak nem minősülő vállalati ügyfelek, mint vevők közötti, a webáruházon keresztül létrejövő jogviszonyhoz kapcsolódóan az Ügyfél (Vevő, Ön), valamint az Eladó jogait és kötelezettségeit tartalmazza.

Szerződéssel rendelkező partnereink (továbbiakban: szerződött partner) esetében a jelen ÁSZF és az egyedi szerződés rendelkezései együttesen alkalmazandók. Ahol a jelen ÁSZF rendelkezései az egyedi szerződés rendelkezéseitől eltérnek, vagy azzal ellentétesek, ott az egyedi szerződés rendelkezései irányadók.

Kérjük, figyelmesen olvassa, el az általános szerződési feltételeket mielőtt leadná a megrendelését, mivel annak teljesítése az alábbiakban található szerződés alapján történik.

A tárhely szolgáltatást a Vector Kft biztosítja.

**Tartalomjegyzék**

* Általános tudnivalók
* Regisztráció, adatok védelme
* Jelszókezelés és változtatás
* Böngészés az áruházban
* Megrendelés feladása (vásárlás folyamata)
* Levelezés, vélemények, panaszkezelés
* Jótállás, szavatosság
* Fogalommeghatározások
* Szerződés megszűnése
* Általános Szerződési Feltételek egyoldalú módosítása

**1. Általános tudnivalók**

1. Az ÁSZF területi hatálya: Jelen ÁSZF hatálya kiterjed a Megatherm Kft. és Ön, mint Megrendelő közötti valamennyi, Magyarország területén létrejött jogügyletre, melyet Ön, mint Vevő a Webáruházban történő megrendeléssel kezdeményez. A webáruházban rendelt termékek (áruk) esetében a szerződés létrejöttének helye minden esetben Magyarország.
A Megatherm Kft Webáruházban történő vásárlás elektronikus úton lehetséges, Interneten keresztül a kiválasztott termék kosárba helyezésével és a megrendelési folyamat végig vitelével. A Webáruházban leadott rendelések automatikusan rögzítésre kerülnek ügyviteli rendszerünkben. (Vectory).

2. A Megatherm Kft Webáruházban kizárólag regisztrált partnereink tudnak vásárolni. Az áruházban kizárólag fogyasztónak nem minősülő, adószámmal rendelkező jogi személyek és jogi személyiség nélküli szervezetek, egyéni vállalkozók jogosultak regisztrációra, majd a regisztrációt követően vásárlásra, amennyiben elfogadják a jelen ÁSZF feltételeit.

3. Az áruházban található termékadatok, fotók, leírások a Megatherm Kft. tulajdonát képezik, ezért azok összegyűjtése, lementése, tárolása csak a Megatherm Kft előzetes engedélyével lehetséges. A megjelenített képek illusztrációk és eltérhetnek a valóságtól.

4. A megrendelés leadása után néhány percen belül a megrendelés beérkezéséről rendszerünk automata nyugtázó levelet küld a Vevőnek. A megrendelés beérkezését visszaigazoló üzenettel a felek között a szerződés létrejön.

5. Árak: Az áruházban feltüntetett árak az adott Vevő Megatherm Kft. által meghatározott ügyfélcsoportjának megfelelő kedvezményesnettó és bruttó árak és minden esetben magyar forintban értendők. A feltüntetett árak nem minősülnek közvetlen ajánlattételnek, azok alapján a Megatherm Kft. ajánlati kötöttsége nem áll be. A legnagyobb gondosság mellett is előfordulhat, hogy áruházunkban technikai hiba miatt téves ár, vagy a ténylegestől eltérő tulajdonság jelenik meg a termék mellett. Ilyen esetben a Vásárlót megillető kedvezményes árról/ terméktulajdonságról a Megatherm Kft. e-mailben értesíti a vevőt vagy a Vásárlóval egyéb úton felveszi a kapcsolatot és tájékoztatja a helyes adatókról. A vevő a részére megküldött információk birtokában jogosult eldönteni, hogy a módosított ajánlatnak megfelelően a vételi ajánlatát fenntartja-e. Amennyiben a vevő ajánlatát nem tartja fenn, úgy a szerződéstől bármelyik fél jogosult indokolás nélkül írásban elállni.
Az esetleges elírásokból eredő károkért cégünk nem vállal felelősséget.

A nagyker.megatherm.hu webáruház önálló nagykereskedelmi üzletként működik, ezért a nagyker.megatherm.hu webáruház oldalán megjelenő termékek árai a Megatherm szerelvénycentrumaiban kínált áraktól, valamint a fogyasztók részére fenntartott webáruházban feltüntetett áraktól eltérhetnek.

**2. Regisztráció, adatok védelme**

1. A Megatherm Kft webáruházában a vásárlás kizárólag regisztrációt követően történhet. Regisztrálni kizárólag a Megatherm Kft. vállalatirányítási (Vectory) rendszerében már szereplő partnerek, vagy új partnerek tudnak.  A regisztrációval a vásárló elfogadja a Megatherm Kft. Adatkezelési és adatvédelmi tájékoztatójában foglalt feltételeket. Az Adatkezelési és adatvédelmi tájékoztató elérhető az alábbi linken: Adatkezelési és adatvédelmi tájékoztató
A regisztráció során az alábbi adatok megadása kötelező:

Felhasználónév

Jelszó

Kapcsolattartó

Email

Cégnév

Adószám

Irányítószám

Cím

Település

A számlázáshoz szükséges megadni az alábbi adatokat is: név, adószám, irányítószám, település, utca, házszám. A szállításhoz szükséges megadni az alábbi szállítási adatokat, amennyiben az a számlázási címtől eltér: név, irányítószám, település, utca, házszám. Valamint kérjük, adja meg telefonos elérhetőségét a rendelés teljesítéséhez szükséges kapcsolattartáshoz.

Azonos e-mail címmel csak egyszer lehet regisztrálni!

1. A regisztráció minden esetben a Megatherm Kft. jóváhagyásához kötött. A regisztráció jóváhagyását követően válnak elérhetővé a Vásárlók számára a webáruház alábbi szolgáltatásai.
* a Vevő ügyfélcsoportja szerinti kedvezményes „bruttó” értékesítési ár megtekintése
* rendelés feladása
* korábbi vásárlások visszakeresése/ számlák megtekintése.

3. A Vevő illetve rendelés adatokat az Megatherm Kft Webáruház védett, biztonságos adatbázisban tárolja, és megőrzi, azokat harmadik félnek nem szolgáltatja ki, kivéve amennyiben ez szerződéses feladatainak teljesítéséhez (pl. szállítás), vagy szerződésből eredő követeléseinek érvényesítéséhez (pl. ügyvédi felszólítás) szükséges. Ekkor azonban ezen harmadik személyek a cégünk által átadott személyes adatokat más célra semmilyen módon nem jogosultak felhasználni, illetve további személyeknek átadni.
A személyes adatok felhasználása a hatályos jogszabályokban foglalt rendelkezések maradéktalan betartása mellett, azoknak megfelelően történik.
A webáruházon történő vásárláshoz szükséges Adatkezelési és adatvédelmi tájékoztatót megismerve részletesebben megismerheti adatvédelmi politikánkat. Az Adatkezelési és adatvédelmi tájékoztató az alábbi linken érhető el: Adatkezelési és adatvédelmi tájékoztató

**3. Jelszó kezelés és változtatások**

1. Elfelejtett jelszó: Ha elfelejtette a jelszavát, a felhasználó nevének és e-mail címének megadásával igényelhet újat. A megadott e-mail címre érkezett linkre kattintva kezdheti meg a jelszóváltoztatást. Amennyiben nem emlékszik az e-mail címére vagy felhasználó nevére, kérjük, keresse fel az ügyfélszolgálatot az ertekesites@megatherm.hu email címen.
2. Felhívjuk figyelmét arra, hogy a regisztrációkor megadott jelszavát bizalmasan kezelje, ne adja át arra illetékteleneknek. A Megatherm Kft nem felel az így keletkezett téves szállításokért és károkért.
3. A Megatherm Kft minden esetben az Ön által megadott számlázási és szállítási adatokkal dolgozik. A rendelés leadása után kizárólag csak ügyintézőnkön keresztül módosíthatja a megadott szállítási és számlázási adatokat. Ezért fontos, hogy az adatok pontosak legyenek. Ez garantálja ugyanis az áru pontos célba érkezését és a pontos számlázást.
Hibásan leadott, vagy teljesített megrendelések esetén a korrigálás érdekében vegye fel a kapcsolatot vevőszolgálatunkkal telefonon, vagy e-mailben munkanapokon 7:30 és 16:30 között az alábbi elérhetőségeken:
	* Telefon: **+36 23 372-007**
	* Email: **ertekesites@megatherm.hu**

**4. Böngészés az áruházban**

1. Áruházunk áruválasztéka talán a legszélesebb épületgépészeti és szaniter cikk kínálatot nyújtja a hazai internetes áruházak között. Többezer féle árucikk Vevőink teljeskörű kiszolgálása érdekében az olcsóbb árfekvésű termékektől a luxus igényeket kielégítő típusokat is tartalmazza. Cégünk arra törekszik, hogy minden termékkategóriában biztosítsa ezt a maximális kínálatot. Választékunk naponta frissül, bővül, illetve a megszűnt termékek kikerülnek az áruházból.

2. Termékeinket a képernyő bal oldalán található kategóriákban választva találhatja meg termékkategória szerint, vagy használhatja keresőnket, ahol egy vagy több kulcsszót megadva kilistázzuk a kínálatunkban található termékeket.

3. A terméklisták az Ön képernyőméretéhez igazodva megjeleníthetnek 15-30-60 terméket egyszerre. Ez kiválasztható minden terméklista fejlécében a megfelelő számra kattintva az Oldal (termék) felirat jobb oldalán. A kijelzett ár – mely kizárólag regisztrált partnereink részére elérhető- minden esetben a Vevő ügyfélcsoportja szerinti kedvezményes „bruttó” értékesítési ár, amely tartalmazza az Általános Forgalmi Adót (ÁFA) is, ill. a magyar hivatalos fizetőeszközben (Forint) van meghatározva. A terméklisták rendezése lehet cikkszám növekvő, cikkszám csökkenő, megnevezés növekvő, megnevezés csökkenő, ár növekvő, ár csökkenő a Vevő választása alapján.

**5. Megrendelés feladása (vásárlás folyamata)**

1. A megrendelni kívánt termékeket egy virtuális kosárban kell gyűjteni. A termékek kiválasztása a keresőben, vagy a baloldalon található tematikus menüpontokból lehetséges, a megjelenő terméklistát tovább lehet szűrni a fejlécben elhelyezett szűrőkkel. Az így leszűkített terméklistában a kívánt terméket az adatlapon elhelyezett kosár feliratra kattintással behelyezhetjük a kosarunkba, ha egy termékből több darabot szeretnénk vásárolni a kosárra kattintás előtt a kosár felirat mellett található szám beviteli mezőben a kívánt mennyiséget beírhatjuk, és a kosár gombra kattintva ez a darabszám kerül a kosarunkba. Ha a termékről bővebb információt szeretnénk kapni a részletek feliratra vagy a termék képre kattintva a termék adatlapjára jutunk, az adatlapon a vásárlás a kosárba gombra kattintással lehetséges.

2. Ezt követően Ön tovább vásárolhat Web áruházunkban. Miután minden vásárlásra szánt terméke behelyezte a kosárba, a fejlécben lévő kosár gombra kattintva ellenőrizheti a kosár tartalmát.

3. Amennyiben megrendelését szeretne leadni, kattintson az irány a pénztár gombra, ahol még 4 lépésen keresztül tudja leadni a megrendelését.

4. Az oldalon számokkal jeleztük a vásárlási folyamat lépéseinek számát, és azt is, hogy éppen az adott képernyőn a Vevő hol tart a vásárlási folyamatban.

**Fontos információk a megrendelés leadását megelőzően:**
 **Készleten lévő státuszú termékek:**
A megtekintés illetve a megrendelés elküldésének pillanatában érvényes a státusz, a megrendelések a beérkezés sorrendjében kerülnek feldolgozásra. Ennek következtében a korábban mások által elküldött megrendelések miatt ritkán, de érvényét veszítheti a státusz. Különösen akkor áll fenn ez a veszély, ha csak kevés telephelyünkön és kevés mennyiség áll rendelkezésünkre a lenti telephelyi készletinformációk szerint.

**5. A Vásárlás folyamata**

**1. lépés Bejelentkezés**
Itt láthatóak az Ügyféladatok, mint a név és a Cég neve.

**2. lépés Szállítási módok**

Jelölje ki, hogy személyesen veszi át a termékeket vagy a szerződésben foglaltak szerinti kiszállítással kéri. Ebben az esetben a „webes rendelés” checkbox kipipálása szükséges.

Tájékoztatjuk, hogy kiszállítást kizárólag szerződött viszonteladó partnereink részére biztosítunk. Minden más vevő részére a személyes átvételre van lehetőség. A következő lépéshez nyomja meg KÖVETKEZŐ gombot.

**3. lépés Fizetési módok**

Tájékoztatjuk T. Vásárlóinkat, hogy az alapértelmezett fizetési mód a webáruházban minden esetben a Vevőnek a Megathem Kft. ügyviteli rendszerben beállított fizetési mód. Amennyiben ettől el kíván térni, a megrendelés leadása során a megjegyzés rovatban tudja jelezni a Megatherm Kft. felé.

Felhívjuk kedves Vásárlóink figyelmét, hogy a vételár kiegyenlítése kizárólag magyar forintban lehetséges! Banki átutalás esetén a teljesítés a társaságunk lentebb jelzett pénzforgalmi számlájára történhet, mely számla devizaneme HUF. Banki utalás, illetve bankkártyás fizetés esetén a felmerülő banki költségek minden esetben az Ügyfelet terhelik!

Kérjük, hogy az utalással, illetve a bankkártyás fizetéssel felmerülő költségekről a számlavezető bankjuknál tájékozódjanak!
A termékszámlát a Megatherm Kft. állítja ki.

* Adószám: **12098934-2-13**
* Pénzforgalmi számlaszám: **10950009-00000002-50510124** UniCredit Bank
* Székhelye: **2030 Érd, Bajcsy-Zsilinszky út 135.**
* Tel: **(H-P 7 óra 30 perctől-16 óra 30 percig) 06-23-372-007 (alapdíjas)**
* Fax: **06-23-372-768**

**Kiszállítási díj:**Az árak nem tartalmazzák a kiszállítás díját! Kiszállítási igény esetén minden esetben emailben vagy telefonon vesszük fel partnereinkkel a kapcsolatot, ahol pontosan egyeztetésre kerülnek a kiszállítási feltételek. Felhívjuk Vásárlóink figyelmét, hogy Társaságunk megszokott ütemterv szerint, körjáratokban végzi a kiszállításokat, melytől nem áll módjában eltérni. A körjáratok menetrendjéről kérjük, hogy érdeklődjön telefonon, vagy emailben.

A következő lépéshez nyomja meg KÖVETKEZŐ gombot.

    **4. lépés Számlázási/Szállítási címek**

 A regisztráció során megadott adatokat megjeleníti a webáruház. Amennyiben személyes átvételt választott a 2. pontban, lejjebb görgetve ki tudja jelölni az        átvétel helyszínéül szolgáló Szerelvénycentrumunkat. Ha Ön szerződött partnerünk és kiszállítással kapja meg a termékeit, abban az esetben itt lehetősége            van új szállítási címet felvinni. A következő lépéshez nyomja meg KÖVETKEZŐ gombot.

   **5. lépés Rendelés rögzítése**

Itt kell nyilatkozni a Vásárlónak a jelen ÁSZF elfogadásáról, mely a rendelés leadásának feltétele, továbbá itt van lehetősége értékesítő kollégáinknak üzenetet küldeni rendelésével, kiszállításával kapcsolatban.

A számozott lépések helyére kitöltés után zöld pipa kerül, a folyamat végén ezekre a pipákra kattintva tud visszatérni, ha szeretné javítani/ellenőrizni a megadott adatokat.

A MEGRENDELÉS VÉGLEGESÍTÉSE gomb megnyomását követően tájékoztatjuk Önt, hogy a rendelése feladásra került. Kérjük, zárja be a felugró üzenetet az OK gomb megnyomásával. Ezt követően az Ön saját fiókjában a Rendelések menüpont alatt nyomon követheti a rendelése állapotát, valamint itt is meg tudja tekinteni milyen tételeket tartalmaz. A megrendelés beérkezéséről automatikus visszaigazoló e-mailt kap (Vevői Rendelés).

Kérjük, hogy mind személyes átvételnél, mind kiszállításnál csomag, csomagolás és az áru sértetlenségét az üzlet kollégái/ kézbesítő előtt szíveskedjék ellenőrizni! Ha a csomagon/csomagoláson sérülést lát, vetessen fel jegyzőkönyvet, és ne vegye át a csomagot, személyes átvételnél lehetőség szerint kérje annak cseréjét! Ha sérült árut kapott, vagy azt feltételezi, hogy a csomag tartalma sérült, kérjük, az áru átvétele előtt jelezze azt a Megatherm Kft-nek vagy a szállítást végző vállalkozónak  és rögzítsék ezt a szállítólevélben, személyes átvétel esetén a bolti alkalmazottnak jelezze és ha az áru sértetlenségének ellenőrzése a helyszínen nem lehetséges, rögzítsék a csomagolás sérülését és a sérült áru lehetőségét jegyzőkönyvben! Amennyiben kiszállítás esetén a szállító a csomag tartalmának ellenőrzését valamilyen okból kifolyólag nem várja meg, vagy a személyesen átvett áru csomagolása sértetlen és az áru bolti ellenőrzése nem lehetséges, **kérjük** akkor is **szíveskedjen haladéktalanul, de legkésőbb az átvételét követő 3 napon belül ellenőrizni a megküldött/átvett termék (áru) sértetlenségét és szíveskedjen az áru fizikai sérülését haladéktalanul jelezni a Megatherm Kft. felé!**Utólagos reklamációt a csomag és az áru fizikai sérüléséről jegyzőkönyv/feljegyzés nélkül, valamint az áru fizikai sértetlensége átvételkori, de legkésőbb az áru átvételét követő 3 napon belüli ellenőrzésének és bejelentésének elmulasztása esetén nem áll módunkban elfogadni.

**6. Levelezés, vélemények, panaszkezelés**

Célunk és küldetésünk is egyben, hogy vásárlóink a lehető legnagyobb kényelemmel tudják használni a web áruházunkat és a vásárlás során és azt követően is a legmagasabb szintű kiszolgálásban részesüljenek. Abban az esetben, ha nem elégedett a szolgáltatásainkkal, munkatársaink hozzáállásával, vagy bárminemű észrevétele, panasza, reklamációja lenne, kérjük, forduljon bizalommal hozzánk.
Reméljük, hogy áruházunk választékával, valamint szolgáltatásaival elégedett lesz, és további érdeklődésére számíthatunk.

**7. Jótállás, szavatosság**

Tájékoztatjuk T. Vásárlóinkat, hogy a termékekre vonatkozóan kizárólag fogyasztónak minősülő vásárlók esetén terheli jótállási kötelezettség Társaságunkat. Társaságunk a termékekre fogyasztónak nem minősülő vásárló esetén jótállást nem vállal.

Esetleges hibás teljesítés esetén a Polgári Törvénykönyvről szóló 2013. évi V. tv. rendelkezései irányadók.

**8. Fogalommeghatározások**

* **fogyasztó:**a szakmája, önálló foglalkozása vagy üzleti tevékenysége körén kívül eljáró természetes személy;
* **vállalkozás:**a szakmája, önálló foglalkozása vagy üzleti tevékenysége körében eljáró személy;
* **vállalati ügyfél:** valamennyi, fogyasztónak nem minősülő vásárló, megrendelő
* **szerződött partner:** azok az Ügyfelek, akik külön egyedi írásos szerződést kötöttek a Megatherm Kft-vel a termékek adásvételére vonatkozóan

**9. Szerződés megszűnése**

* Az áru értékesítésére vonatkozó szerződés, valamint a szolgáltatás nyújtására vonatkozó szerződés megszűnik a mindkét fél általi teljesítéssel.
* A szerződés a felek közös megegyezéssel bármikor megszüntethetik.
* A Megatherm Kft. és a Vásárló jogosult továbbá a jelen ÁSZF-ben részletezett esetekben a szerződéstől elállni.

**10. Általános Szerződési Feltételek egyoldalú módosítása**

1**.** A Megatherm Kft. jogosult jelen Általános Szerződési Feltételeket bármikor, egyoldalúan módosítani.

2. A módosított rendelkezések a hatályba lépést követően leadott megrendelésekre alkalmazandók.

Jelen ÁSZF 2025.01.16-tól érvényes.

[Letölthető ÁSZF](https://www.megatherm.hu/Shared/ContentFiles/Document/20220923b-az-altalanos-szerzodesi-feltetelek.doc)